A4-0343/98

Πρόταση απόφασης του Συμβουλίου που αφορά τη θέση της Κοινότητας στο συμβούλιο σύνδεσης όσον αφορά τη συμμετοχή της Εσθονίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης (COM(98)0308 - C4-0361/98 - 98/0172(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι τα έσοδα που προέρχονται από τρίτες χώρες διατίθενται εκ των προτέρων στα εν λόγω προγράμματα και εγγράφονται ως τέτοια στο αντίστοιχο κονδύλιο δαπανών,

(Τροπολογία 2)

«Αποφασίζει», δεύτερο εδάφιο (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Η ετήσια κατανομή των πιστώσεων που προορίζονται για την συγχρηματοδότηση αυτής της δράσης, σύμφωνα με το άρθρο 108 της ευρωπαϊκής συμφωνίας σύνδεσης της οποίας γίνεται μνεία στην 1η αιτιολογική σκέψη, εμφαίνεται στο Παράρτημα IV, Μέρος Β, Τμήμα III του προϋπολογισμού της Ευρωπαϊκής Ένωσης.

(Τροπολογία 3)

Σχέδιο απόφασης του Συμβουλίου σύνδεσης

Άρθρο 2

>Αρχικό κείμενο>

Η παρούσα απόφαση εφαρμόζεται για το διάστημα διάρκειας των προγραμμάτων Leonardo da Vinci, Socrates και Νεολαία για την Ευρώπη.

>Κείμενο μετά την ψηφοφορία στο ΕΚ>

Η παρούσα απόφαση εφαρμόζεται για το διάστημα διάρκειας των προγραμμάτων Leonardo da Vinci, Socrates και Νεολαία για την Ευρώπη

, καθώς και κατά την διάρκεια της παράτασης που θα τους δοθεί στην προπαρασκευαστική φάση των νέων προγραμμάτων, στο μέτρο που θα παραμείνουν οι ίδιοι οι όροι χρηματοδότησης.

(Τροπολογία 4)

Παράρτημα I, σημείο 7

>Αρχικό κείμενο>

7. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου της Κοινότητας όσον αφορά την παρακολούθηση και την αξιολόγηση των προγραμμάτων, σύμφωνα με τις αποφάσεις για τα προγράμματα Leonardo da Vinci, Socrates και Νεολαία για την Ευρώπη (άρθρο 10, 9 και 8 αντίστοιχα), η συμμετοχή της Εσθονίας στα προγράμματα παρακολουθείται συνεχώς από κοινού με την Εσθονία και την Επιτροπή των Ευρωπαϊκών Κοινοτήτων. Η Εσθονία υποβάλλει στην Επιτροπή σχετικές εκθέσεις και συμμετέχει σε άλλες δραστηριότητες που ορίζονται από την Κοινότητα για το σκοπό αυτό.

>Κείμενο μετά την ψηφοφορία στο ΕΚ>

7. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου της Κοινότητας όσον αφορά την παρακολούθηση και την αξιολόγηση των προγραμμάτων, σύμφωνα με τις αποφάσεις για τα προγράμματα Leonardo da Vinci, Socrates και Νεολαία για την Ευρώπη (άρθρο 10, 9 και 8 αντίστοιχα), η συμμετοχή της Εσθονίας στα προγράμματα παρακολουθείται συνεχώς από κοινού με την Εσθονία και την Επιτροπή των Ευρωπαϊκών Κοινοτήτων

, η οποία ενημερώνει τακτικώς το Ευρωπαϊκό Κοινοβούλιο και το Συμβούλιο. Η Εσθονία υποβάλλει στην Επιτροπή σχετικές εκθέσεις και συμμετέχει από την αρχή σε άλλες δραστηριότητες που ορίζονται από την Κοινότητα για το σκοπό αυτό.

(Τροπολογία 5)

Παράρτημα Ι, σημείο 8

>Αρχικό κείμενο>

8. Με την επιφύλαξη των διαδικασιών που αναφέρονται στο άρθρο 6 της απόφασης για το Leonardo da Vinci, στο άρθρο 6 της απόφασης για τη Νεολαία για την Ευρώπη και στο άρθρο 4 της απόφασης για το Socrates, η Εσθονία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος. Η Επιτροπή ενημερώνει την Εσθονία σχετικά με τα αποτελέσματα των τακτικών αυτών συνεδριάσεων.

>Κείμενο μετά την ψηφοφορία στο ΕΚ>

8. Με την επιφύλαξη των διαδικασιών που αναφέρονται στο άρθρο 6 της απόφασης για το Leonardo da Vinci, στο άρθρο 6 της απόφασης για τη Νεολαία για την Ευρώπη και στο άρθρο 4 της απόφασης για το Socrates, η Εσθονία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος.

Η Εσθονία μπορεί επίσης να αποστείλει αντιπρόσωπο σε αυτές τις τακτικές συνεδριάσεις προκειμένου να επωφεληθεί δια ζώσης από την κοινοτική εμπειρία, χωρίς ωστόσο να μπορεί να επηρεάζει τις αποφάσεις της επιτροπής.

(Τροπολογία 6)

Παράρτημα Ι, σημείο 9

>Αρχικό κείμενο>

9. Η γλώσσα που χρησιμοποιείται στη διαδικασία υποβολής αιτήσεων, στις συμβάσεις, στις εκθέσεις που υποβάλλονται, καθώς και σε άλλες διοικητικές διαδικασίες για το πρόγραμμα, είναι μία από τις επίσημες γλώσσες της Κοινότητας.

>Κείμενο μετά την ψηφοφορία στο ΕΚ>

9. Η γλώσσα

ή οι γλώσσες που χρησιμοποιείται/ούνται στη διαδικασία υποβολής αιτήσεων, στις συμβάσεις, στις εκθέσεις που υποβάλλονται, καθώς και σε άλλες διοικητικές διαδικασίες για το πρόγραμμα, είναι μία από τις επίσημες γλώσσες της Κοινότητας. Αυτό βέβαια δεν πρέπει να αποκλείει την περιστασιακή χρήση της εθνικής γλώσσσας των ενδιαφερομένων χωρών, ιδίως κατά τις ανεπισήμες διαπραγματεύσεις.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τη θέση της Κοινότητας στο συμβούλιο σύνδεσης όσον αφορά τη συμμετοχή της Εσθονίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης (COM(98)0308 - C4-0361/98 - 98/0172(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0308 - 98/0172(CNS)) ((EE C 205 της 1.7.1998, σελ. 6)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 126, 127 και 228, παράγραφος 3 πρώτο εδάφιο της Συνθήκης ΕΚ (C4-0361/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τη γνωμοδοτήση της Επιτροπής Προϋπολογισμών (A4-0343/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.